Diari Oficial de la Generalitat Valenciana


Sumari del DOGV 5814, del 25-07-2008 (2008/9191)

RESOLUCIÓ de 17 de juliol de 2008, de la Direcció General d'Administració Autonòmica, per la qual s'adjudiquen les destinacions als aspirants que han superat les proves selectives de les convocatòries 41/2004, 42/2004 i 43/2004.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/9191


Data del document
:   17-07-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * treballador social
    * administració regional
    * concurs administratiu
    * psicologia

RESOLUCIÓ de 17 de juliol de 2008, de la Direcció General d'Administració Autonòmica, per la qual s'adjudiquen les destinacions als aspirants que han superat les proves selectives de les convocatòries 41/2004, 42/2004 i 43/2004. [2008/9191]
Per Ordes de 15 de juny de 2005, de la Conselleria de Justícia i Administracions Públiques (DOCV núm. 5039, de 30 de juny 2005), es varen convocar les proves selectives d'accés al grup B, sector administració especial, tècnic mitjà especialista en menors, corresponents a l'oferta d'ocupació pública de 2004 de la Generalitat, convocatòria 41/2004, accés lliure, 42/2004, discapacitats i 43/2004, promoció interna.
Per resolucions de 21 de desembre de 2007, del conseller de Justícia i Administracions Públiques (DOCV núm. 5676, de 9 de gener de 2008 i 5678, d'11 de gener de 2008) es fan públiques les relacions d'aspirants que han superat les proves selectives citades i són citats per a la presentació de la documentació.
Per resolució de 14 de maig de 2008, de la Direcció General d'Administració Autonòmica (DOCV núm. 5766, de 20 de maig de 2008), es convoca els aspirants seleccionats per a l'elecció de destinació, a fi de complir el que disposa l'article 9.1 de la Llei de Funció Pública Valenciana.
En acte únic celebrat el passat dia 28 de maig de 2008, en la seu de la Direcció Territorial de la Conselleria de Benestar Social a València, es procedix a l'elecció de destinació per part del personal que va superar els processos selectius citats.
En virtut d'això, i en exercici de les competències atribuïdes per l'article 13 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Adjudicar amb destinació definitiva al personal que va superar les proves selectives d'accés al grup B, sector administració especial, tècnic mitjà especialista en menors, convocatòries 41/2004, 42/2004 i 43/2004, els llocs de treball que s'especifiquen en l'annex de la present resolució.
Segon. Cessament i presa de possessió
Presa de possessió
L'acte de presa de possessió tindrà lloc el dia 1 d'octubre de 2008, a les 10.00 hores, en les següents seus, segons la província i conselleria en què hagen obtingut destinació:
Conselleria de Benestar Social:
- Direcció Territorial d'Alacant, Rambla Méndez Núñez, 41 (Torre Generalitat) 03383 Alacant.
- Direcció Territorial de Castelló, carrer Germans Bou, 81, 12224 Castelló de la Plana.
- Direcció Territorial de València, avinguda Baró de Càrcer, 36, 46286 València.
Conselleria de Justícia i Administracions Públiques:
- Conselleria de Justícia i Administracions Públiques, Direcció General d'Administració autonòmica, Servici de Provisió de Llocs, carrer Miquelet, 5, 2n, 46550 València.
No obstant això i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que finalitzarà el 31 d'octubre de 2008, per a prendre possessió de la seua destinació. Si es fera ús del dit termini, durant este temps no es meritarà cap retribució.
Cessament
1. Els que han de prendre possessió del lloc de treball adjudicat en virtut del que disposa l'apartat primer d'esta resolució, cessaran d'ofici el dia 30 de setembre de 2008 en el lloc que, si fa el cas, exercisquen.
2. Així mateix, els que es troben exercint amb destinació provisional, o de manera interina, algun dels llocs de treball adjudicats, cessaran d'ofici el dia 30 de setembre de 2008. No obstant això, si el nou titular del lloc comunica amb suficient antelació i per escrit a la unitat de personal de la Conselleria de Cultura, Educació i Esport, la data posterior, dins del termini possessori, en la qual formalitzarà la presa de possessió, qui exercisca eixe lloc provisional o interinament podrà ser cessat d'ofici en la data immediata anterior al dia de l'efectiva presa de possessió del nou titular.
3. No es produirà el cessament del personal que ocupe lloc, bé amb destinació provisional o com a funcionari interí, en el supòsit de no formalitzar l'adjudicatari la presa de possessió.
Tercer
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà al de la publicació de la present resolució.
València, 17 de juliol de 2008.- El director general d'Administració Autonòmica: Pedro Javier García Ribot.